text: Marcadigas tout en tel point
   Avoit esté droit à ce point.
   Sormans li Rous li ot ocis
   Son cheval, et Garsianis.
   Ne vous puis pas tout devise[r] ;
   Grant paine ot à lui remonter.
   Là ses chevaus demora mors ;
   Fu un petit navrés ou cors,
   Mais n'estoit pas plaie mortés.
   Tant ot fait qu'il fu remontés,
   Et venoit rescorre son fill
   S'on li ot dit en quel perill
   Il avoit longuement esté.
   Liez fu quant il l'a retrouvé
   En autre point qu'il ne cuidoit.
   En son cuer Dieu en gracioit.
   "Castele !" escrie hautement.
   En l'estour rentra fierement.
   Lors li vint rois Galdas ; adont
   PageV01P032
   Des brans entr'acointier se vont.
  